text: Svømmere fra hele verden i Esbjerg
  19 maj 2012 kl. 11.55
  1400 svømmere fra hele verden indtager denne weekend svømmebassinerne i den vestjyske hovedstad.
  14-årige Braga Verhage har taget rejsen helt fra Australien til Danmark for at være med i stævnet.
  - Jeg var på ferie hos min mormor i Holland, og så var vi på udkig efter svømmerstævner i området omkring, siger Braga til TV SYD.
  Når man er vant til det store land Australien, er det nemt nok at forstå, at Esbjerg jo er lige i nærheden af Holland!
  Braga Verhage har netop overstået de australske mesterskaber i svømning, og han er én af blot en række nationaliteter, der er med til stævnet. 
  Svømmerne til Wattenfall Swim Cup kommer også fra blandt andet Finland, Holland og Tyskland .
  